BODOLAND रादाब: तामुलपुर, 4 अक्टबर: Censor Board of film Certificate निफ्राय गनायथि लानानै दिहुननाय बेकार रमिय’ बर’ सावथुनखौ रायजो राजाफोरनि सेराव दिन्थिनो थाखाय फोसावबाय । बे सावथुनाव दिहुनगिरि आरो बिथोनगिरि महरै खामानि मावदों एम अख्रां बर’या । बेकार रमिय’ बर’ सावथुनखौ गाहाइयै Socio Political एबा आथिखालनि बर’ समाजाव लाइमोनफोरा मा बादियै जेंना जेंसिजों मोगा-मोगि जानो गोनां जादों बेफोरबादि थासारिखौ दिन्थिनाय जादों होनना फोरमायथिदों । बे सावथुनाव फाव लागिरि महरै रुबुल बर’, निरिबिलि रामसियारि, फुलेन मोसाहारि, बुकुल बर’, माया, सुदेम बिथांमोनहा गाहाइयै फाव लादों होनना फोरमायथिदों । बेजों लोगोसेनो बेकार रमिय’ सावथुनखौ दिहुनगिरि एम.अख्रां बर’या फोरमायथिदोंदि बे सावथुनाव जेबो समाजारि गाज्रि राव बाहायनाय गैया, ट्रेलाराव बाहायनाय माखासे रावफोराव बिप होनाय जाखादों जायनि थाखाय गोनो गोथो जानांगौ गैया आरो गासैबो थाखोनि रायजोफोरानो जथाइयै बे सावथुनखौ नायनो हागोन होनना फोरमायथिबावयो ।